hu id hu es hu hu hu hu hu hu hu hu hu en es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu en en en en en en en en en de ru ru ru ru hu hu hu hu hu hu hu en de es oc hu de hu de hu hu hu hu hu
Alpe d Huez - 250km - Travelex.si | A legjobb síutak Franciaországba - síelőktől síelőknek
Les Orres - 100km Isola - 120km La Rosiére - 152km Les 2 Alpes - 225km Briancon Serre-Chevalier - 250km Alpe d Huez - 250km Grand Massif - 265km Tignes - 300km Les Sybelles - 310km Mont Blanc - 445km 3 Völgy - 600km
Foglalás - Befizetés Buszos utasainknak Sí, snowboard oktatás Sí, snowboard bérlés Biztosítás
Programjaink Rövidfilmek sítúráinkról Free ride A fekete pályák ördögeinek! Party a hegyen Éttermi ajánló a síterepeken Pöti Franszia kiejtéstan Tomorrowland Winter
Rólunk Programjaink A Francia Alpok
A felvonóval, amit egyetlen oszlop sem tart,
Feljuthatunk a 3330 méteres Pic Blanc-ra
Ahonnan csak fekete pályák indulnak
A Sarenne, a világ leghosszabb, 16 km-es fekete pályája
Bár a legvégén inkább zöldes-fekete
És a rettegett Tunnel pálya is embermagasságú buckáival, és 50%-os meredekségével
A kezdők se aggódjanak: a város mellett rengeteg tanulópálya található
Ráadásul legtöbbjük ülős vagy kabinos felvonóval használható
2300m magasan minden délután hatalmas buli vár a Folie Douce-ban
Énekesek, zenészek és táncosok szórakoztatnak
Asztalon táncolás síbakancsban: kötelező
A Tomorrowland idején néhány furcsa szerzet is jár erre
Többek közt a mi Ádámjaink
Az uszoda és korcsolyapálya estig nyitva van
A zseniális éjszakai pályát itt mindenképpen érdemes kipróbálni
Kivéve a ratrak kezelő emberkéket
És a liftek karbantartóit
Vagy csapatunkat, ha spontán csoportos hógolyócsatába kezd
Arra csúszol, amerre csak akarsz
Pályán, és azon kívül is
Repülővel, vagy helikopterrel is érkezhetsz
A város széli reptéren le tudsz szállni
De a legmenőbbek paplanernyővel érkeznek
Szállásodhoz akár a házig is csúszhatsz
Mára ennyi elég is, holnap újra találkozunk...
Szállások és árak megtekintése
Alpe d Huez - 250km
Mint egy pók terül el a szerteágazó, 250 km-es pályarendszer Isere és Savoya megyék határán. Hatalmas, 2 km-es szintkülönbségek, széles lejtők, ezer féle precízen kezelt pálya, köztük széles, lankás, meredek, gleccser, erdei és egy buckás… A város körül a kezdők számára tökéletes zöld és kék pályák vannak kialakítva a legmodernebb ülős, kabinos felvonókkal. A világ leghosszabb fekete pályája a 3330 méter magas Pic Blanc-ról induló La Sarenne (16 km!), melynek tetejéről gyönyörű körpanoráma nyílik a Mont Blanc-ra, az Ecrin Nemzeti parkra és Les 2 Alpes gleccsereire. Józan életű síelőknek és board-osoknak oktatás, extrém arcoknak: big air, ugratók, ski és boarder cross áll rendelkezésre. 2200 méteres magasságban sífutópályák hosszú kilóméterei kanyarognak, és bár a ritkább levegő miatt fárasztóbb a futó mozgás, mindig újabb erőt ad a környező hegycsúcsok fenséges látványa.
Nagyobb létszámú heteken túrát szervezünk egy napra a szomszédos Les 2 Alpes gleccserpálya-rendszerére, 1300 - 3600 méteres magasságba. Bérletünk ide is érvényes 2 napra. Az Alpe d'Huez városában és Auris-ban lakók pedig La Grave szűzhavas lejtőin 25% kedvezménnyel csúszhatnak.
A magyar síelők - köztük utasaink - egyik legkeresettebb francia síterepe Alpe d´Huez. Ennek legfőbb oka az utóbbi évek rengeteg lift és sípálya fejlesztése mellett az, hogy a síbérlet-társaság jelentős (50% feletti) kedvezményt ad számunkra a bérletárakból. Mindezt egy 5 falut összekötő, a világ 10 legjobbja közt számon tartott síterepen... A legendás Tomorrowland sem véletlenül itt tartja téli fesztiválját!
Alpe d'Huez városka, a központ egy magashegyi fennsíkon fekszik, zseniális nyugat – délnyugati fekvéssel, így sok napsütést kap, melyeket gyönyörű naplementékkel, panorámákkal hálál meg. A síbérletünkkel csütörtökönként használhatjuk az Alpok szerte egyik legjobb éjszakai sípályát, versenypályát is. Híres még Alpe d'Huez sportpalotája, ahol squash, tenisz, konditerem, focipálya, fedett medence, íjászat és falmászás várja a hiperaktív síelőket. A kinti-benti medence-szauna komplexum pedig tökéletes csúszás utáni program!
Igazi urbánus sífalu ez, temérdek lehetőséggel, éttermekkel, bárokkal zegzugos utcákkal, vagy éppen tízemeletes apartmanházakkal. Mint egy nagyváros összenyomva és a hegyoldalra dobva... Alpe d'huez a központi település, itt futnak össze a pályák, itt van a legnagyobb "élet". Auris, Oz és Vaujany falvak a pályarendszer külső részein helyezkednek el, és kiváló pályák mellett szupergyors felvonókkal kapcsolódnak a központhoz. Egyúttal magas minőségű, megfizethető árú szállásokat kínálnak számotokra. A sítérképre nézzetek rá szállásfoglalás előtt!
És végül, de nem utolsó sorban... A világhírű La Folie Douce bár (édes bolondság) Alpe d'Huez síterepén is kedveskedik a délutáni bulizás szerelmeseinek! Síelés végén mindenképpen csússzatok be, mert 2300 méteren minden nap délután 3-tól hatalmas kabaré, mulatozás van liftzárásig, DJ-vel, zenészekkel, énekesekkel, táncosokkal.
Sítérkép: Alpe d Huez - 250km
A pályarendszer magassága: 1125m - 3330m